Evel just ne raio ket diouer an eoul - men en un taol. Kavet e vo da brenañ met ker ruz e kousto, dre ma vo diaesoc'h diaesañ da broduiñ : betek 5 gwech pe zoken 10 gwech keroc'h eget bremañ. Ouzhpenn-se e kendalc'ho an ezhommoù da greskiñ,  dreist-holl en Asia, rak eno emañ ar c'hresk ekonomikel an hini krenvañ ha deuet eo ar bloaz-mañ , evit ar wech kentañ, bro Sina da vezañ an eil bro o beveziñ tireoul, goude ar Stadoù Unanet.